ai4bharat/Pralekha huggingface dataset:
आरोग्य आणि कुटुंब कल्याण मंत्रालय
कोविड-19 लसीकरणाची ताजी माहिती- 351वा दिवस
भारताने कोविड प्रतिबंधक लसीकरणामध्ये 145.40 कोटींचा टप्पा ओलांडला
आज संध्याकाळी सात वाजेपर्यंत लसींच्या 22 लाखांपेक्षा जास्त मात्रा देण्यात आल्या
भारताने कोविड-19 प्रतिबंधक लसीकरणामध्ये आज 145.40 कोटी  मात्रांचा टप्पा गाठला. आज संध्याकाळी सात वाजेपर्यंत लसींच्या 22 लाख मात्रा देण्यात आल्या. आज रात्री उशिरा संपूर्ण दिवसभराचे अहवाल प्राप्त झाल्यावर लसीकरणाच्या दैनंदिन आकडेवारीत वाढ होण्याची अपेक्षा आहे.
लसींच्या मात्रांचा लोकसंख्येच्या प्राधान्यक्रमाच्या गटानुसार वर्गीकरणाचा तपशील खालीलप्रमाणे आहे.
|
|
Cumulative Vaccine Dose Coverage
|
|
HCWs
|
|
1st Dose
|
|
10388022
|
|
2nd Dose
|
|
9716160
|
|
FLWs
|
|
1st Dose
|
|
18385829
|
|
2nd Dose
|
|
16904949
|
|
Age Group 18-44 years
|
|
1st Dose
|
|
500454035
|
|
2nd Dose
|
|
335059168
|
|
Age Group 45-59 years
|
|
1st Dose
|
|
194736018
|
|
2nd Dose
|
|
151305634
|
|
Over 60 years
|
|
1st Dose
|
|
121525445
|
|
2nd Dose
|
|
95576568
|
|
Cumulative 1st dose administered
|
|
845489349
|
|
Cumulative 2nd dose administered
|
|
608562479
|
|
Total
|
|
1454051828
आज राबवण्यात आलेल्या लसीकरण मोहिमेत लोकसंख्येच्या प्राधान्यक्रमाच्या गटानुसार लसींच्या मात्रांचा तपशील खालीलप्रमाणे आहे.
|
|
Date: 1stJanuary, 2021 
|
|
HCWs
|
|
1st Dose
|
|
82
|
|
2nd Dose
|
|
1768
|
|
FLWs
|
|
1st Dose
|
|
61
|
|
2nd Dose
|
|
4146
|
|
Age Group 18-44 years
|
|
1st Dose
|
|
434119
|
|
2nd Dose
|
|
1189726
|
|
Age Group 45-59 years
|
|
1st Dose
|
|
91367
|
|
2nd Dose
|
|
316983
|
|
Over 60 years
|
|
1st Dose
|
|
51079
|
|
2nd Dose
|
|
167031
|
|
1st Dose Administered in Total
|
|
576708
|
|
2nd Dose Administered in Total
|
|
1679654
|
|
Total
|
|
2256362
लसीकरण हे कोविड19 पासून देशातील सर्वाधिक जोखीम असलेल्या जनसमुदायाचे संरक्षण करण्याचे साधन आहे आणि या प्रक्रियेचा नियमितपणे आढावा घेण्यात येतो आणि उच्च पातळीवरून त्यावर देखरेख ठेवली जाते.
अर्थ मंत्रालय
एप्रिल 2020 ते नोव्हेंबर 2022 या काळात देशातील ग्रामीण भागात 12 लाखांहून अधिक कर्ज देण्यात आली
नवी दिल्ली, 12 डिसेंबर 2022
सार्वजनिक क्षेत्रातील बँकांनी दिलेल्या आकडेवारीनुसार, एप्रिल 2020 ते नोव्हेंबर 2022 पर्यंत, देशभरातील ग्रामीण भागात 12 लाखांहून अधिक कर्जे वितरित करण्यात आली आहेत. केंद्रीय अर्थ राज्यमंत्री डॉ. भागवत किसनराव कराड यांनी आज लोकसभेत एका प्रश्नाच्या लेखी उत्तरात ही माहिती दिली.
उद्योग उभारणी हा राज्याचा विषय असल्याचेही मंत्र्यांनी यावेळी स्पष्ट केले. तथापि, मंत्री पुढे म्हणाले की, ग्रामीण भागासह देशभरात उद्योग उभारण्यासाठी बँका तरुणांना कर्ज पुरवठा करत आहेत. भारतीय रिझर्व बँकेच्या 9 एप्रिल 2010 रोजीच्या परिपत्रकानुसार, व्याजदर आकारणी सह बँकांच्या सर्व पतसंबंधित बाबी नियंत्रणमुक्त करत निधीचे मूल्य, मार्जिन, जोखीम अधिमुल्य यासारख्या संबंधित घटकांचा विचार करून आणि सध्याच्या नियामक मार्गदर्शक तत्त्वांनुसार, त्या बँकेच्या स्वतःच्या कर्ज धोरणांअनुसार नियंत्रित केल्या जातात, असे मंत्र्यांनी सांगितले.
राज्यवार तपशील पुढीलप्रमाणे आहेत…ANNEXURED.N.Chitale/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 138
अर्थ मंत्रालय
नव्या प्राप्तिकर पोर्टलवरील समस्यांबाबत अर्थ मंत्रालयाची कर व्यावसायिक, इतर हितसंबंधीय आणि इन्फोसिसच्या प्रतिनिधींशी चर्चा
नवी दिल्ली, 22 जून 2021
प्राप्तिकर विभागाने सुरु केलेल्या नव्या कर पोर्टलवर येत असलेल्या समस्यांबाबत आज केंद्रीय अर्थ मंत्रालयाचे अधिकारी आणि इन्फोसिसचे प्रतिनिधी यांच्यात बैठक झाली. केंद्रीय अर्थमंत्री निर्मला सीतारामन यांच्या अध्यक्षतेखाली झालेल्या या बैठकीत केंद्रीय अर्थराज्यमंत्री अनुराग ठाकूर देखील उपस्थित होते.
प्राप्तिकर विभागाने सात जून रोजी नव्या ई-फायलिंग पोर्टल 2.0 चा शुभारंभ केला. मात्र पोर्टलची सुरुवात झाल्यापासूनच या पोर्टलच्या कामात अनेक अडचणी येत असल्याचे सोशल मिडीयावर पुढे आले आहे.या तक्रारींची दखल घेत, वित्तमंत्र्यांनी देखील हे पोर्टल विकसित करणाऱ्या इन्फोसिस कंपनीला या तक्रारींचे त्वरित निवारण करण्यास सांगितले होते. मात्र, त्यानंतरही या पोर्टलवर तांत्रिक अडचणी येत असल्याची तक्रार अनेक कर दात्यांनी केली होती. त्यामुळे या विषयावर वित्त मंत्रालय आणि इन्फोसिसच्या अधिकाऱ्यांमध्ये एक बैठक घेण्याचा निर्णय घेतला गेला .
या पोर्टलवर येणाऱ्या अडचणी दूर करत ती वापरकर्त्यांसाठी अधिक सुलभ होईल, यासाठी पावले उचलावीत असे सीतारमण यांनी इन्फोसिसच्या अधिकाऱ्यांना सांगितले. या पोर्टलवर करदाते आणि इतर हितसंबंधी लोकांना येत असलेल्या अडचणींविषयी त्यांनी चिंता व्यक्त केली. करदात्यांना सुलभतेणे कर भरता यावा या अशी याची रचना असणे अपेक्षित होते असे निर्मला सीतारमण म्हणाल्या.
आता आणखी वेळ न घालवता या पोर्टलवर येणाऱ्या सर्व तांत्रिक अडचणी लवकरात लवकर दूर कराव्या, सेवांमध्ये सुधारणा करावी आणि करदात्यांच्या तक्रारींचे प्राधान्याने निवारण करावे, असे निर्देश त्यांनी इन्फोसिस ला दिले. करदात्यांनी कोविडचे संकट असतांनाही वेळेत कर अनुपालन केल्याबद्दल सीतारमण यांनी त्यांचे कौतुक केले.S.Patil/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 158
पर्यावरण, वन एवं जलवायु परिवर्तन मंत्रालय
केंद्रीय पर्यावरण, वने आणि हवामान बदल मंत्रालयातर्फे हरियाली महोत्सवाचे आयोजन
देशभरातील 75 नागरी भागातील वनांमध्ये वनीकरणाचे कार्य हाती घेणार
नवी दिल्ली, 6 जुलै 2022
स्वातंत्र्याच्या अमृत महोत्सवाअंतर्गत, केंद्रीय पर्यावरण, वने आणि हवामान बदल मंत्रालयातर्फे 8 जुलै 2022 रोजी नवी दिल्लीतील तालकटोरा स्टेडियम येथे हरियाली महोत्सव आयोजित करण्यात येणार आहे.
हरियाली महोत्सव, हा शाश्वत जीवनात वृक्षांच्या महत्त्वाबद्दल सध्याच्या पिढ्यांच्याच नव्हे तर भावी पिढ्यांचे भविष्य सुरक्षित करण्यासाठी जागृती निर्माण करण्याच्या दृष्टीने आयोजित केला जात आहे. हवामान बदलाचे विपरित परिणाम सौम्य करण्यात वृक्ष अत्यंत महत्त्वाची भूमिका बजावतात. या महोत्सवाकडे लोकांमध्ये वन संवर्धनाबाबत तसेच वृक्ष लागवडीबाबत उत्साह भरण्याचे परिणामकारक साधन म्हणून पाहिले जात असल्याचे मानले जात आहे. पर्यावरण संवर्धनाच्या दिशेने सरकारचे धोरण आणि उपक्रम यांना पूरक म्हणून या महोत्सवाचे मोठे महत्त्व आहे.
हरियाली महोत्सव 2022 केंद्रीय पर्यावरण, वने आणि हवामान बदल मंत्रालयातर्फे आयोजित केला जाणार असून राज्य सरकारे, पोलिस संस्था आणि दिल्लीतील शाळा यांच्या सहकार्याने वनीकरणाची मोहीम हाती घेतली जाणार आहे. देशभरातील 75 नागरी भागातील वने, 75 पोलिस ठाणी आणि दिल्ली/ एनसीआरमधील शाळा तसेच विविध राज्यांमधील 75 उजाड झालेल्या वनीकरण स्थळांवर वृक्षारोपण मोहिमा आयोजित केल्या जाणार आहेत.
केंद्रीय पर्यावरण, वने आणि हवामान बदल आणि कामगार आणि रोजगार मंत्री भूपेंद्र यादव, केंद्रीय पेट्रोलियम आणि नैसर्गिक वायु तसेच गृहनिर्माण आणि नागरी व्यवहार मंत्री हरदीप पुरी, केंद्रीय पर्यावरण, वने आणि हवामान बदल राज्यमंत्री आणि ग्राहक व्यवहार, अन्न आणि सार्वजनिक वितरण मंत्री अश्विनी कुमार चौबे आणि जीएनसीटीडीचे नायब राज्यपाल विनय कुमार सक्सेना या कार्यक्रमास उपस्थित रहाणार आहेत.
रिकी केज यांची मैफल हे या कार्यक्रमाच्या मुख्य वैशिष्ट्यांपैकी एक आहे.
S.Kulkarni /U.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 114
नौवहन मंत्रालय
केंद्रीय मंत्री मनसुख मांडवीय यांनी प्रमुख बंदरांच्या रुग्णालयांचा कोविड सेवा व्यवस्थापनासंदर्भातील तयारीचा घेतला आढवा
बंदर रुग्णालयांमध्ये 422 विलगीकरण खाटा तर 305 प्राणवायू सहाय्यक खाटा
नवी दिल्ली, 29 एप्रिल 2021
कोविड-19 च्या दुसऱ्या लाटेच्या पार्श्वभूमीवर बंदरे, नौवहन आणि जलमार्ग मंत्रालयाचे केंद्रीय मंत्री मनसुख मांडवीय यांच्या अध्यक्षतेखाली बंदर रुग्णालयांच्या तयारीचा आढवा घेणारी बैठक पार पडली. सर्व बंदर रुग्णालयांच्या प्रमुखांनी आपल्या रुग्णालयाची कोविड-सेवा व्यवस्थापनाच्या दृष्टीने असलेली तयारी सादर केली.
सध्या देशभरात 12 बंदरावरील 9 रुग्णालये कोविड-19 सुविधेसाठी समर्पित करण्यात आली आहेत. विशाखापट्टण पोर्ट ट्रस्ट, मुंबई पोर्ट ट्रस्ट, मार्मागोवा पोर्ट ट्रस्ट, चेन्नई पोर्ट ट्रस्ट, जवाहरलाल नेहरू पोर्ट न्यास, दीनदयाळ बंदर ट्रस्ट  याठिकाणी 422 विलगीकरण खाटा, 305 प्राणवायू सहाय्यक खाटा, 28 अतिदक्षता सुविधा खाटा आणि जीवरक्षक प्रणालीमुळे कोविड रुग्णांना सुविधा उपलब्ध होत आहेत.
येत्या काही दिवसांमध्ये सर्व बंदर प्रमुखांनी जलदगतीने त्यांच्या अख्यत्यारीतील रुग्णालयांच्या क्षमता वाढवाव्यात व CSR निधीचा वापर करत सुविधांमध्ये वाढ करावी असे निर्देश मंत्रीमहोदयांनी दिले. सर्व बंदरांवर प्राणवायू संबधित वाहतूकीकडे जातीने लक्ष देत ती वाहतूक जलद करावी अश्या सूचनाही मंत्र्यांनी दिल्या.
भारतामध्ये अभूतपूर्व परिस्थिती उद्भवली आहे. आपण आपल्या रुग्णालयांच्या क्षमतेत वृद्धी करून केव्हाही परिस्थितीला सामोर जाण्यासाठी सदैव तयार राहणे आवश्यक आहे. सर्व मुख्य बंदरांच्या साथीने सातत्यपूर्ण व एकत्रित प्रयत्नांनी आपण महामारीवर मात करू असा विश्वास मांडवीय यांनी व्यक्त केला.S.Tupe/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 165
पंतप्रधान कार्यालय
जी-7 शिखर परिषदेच्या निमित्ताने पंतप्रधानांनी घेतली युरोपियन युनियनच्या अध्यक्षांची भेट
नवी दिल्ली, 28 जून 2022
जी-7 शिखर परिषदेच्या निमित्ताने पंतप्रधान नरेंद्र मोदी यांनी 27 जून 2022 रोजी जर्मनीतील श्लोस एकमाऊ येथे युरोपियन समितीच्या अध्यक्ष श्रीमती उर्सुला वॉन डेर लेयेन यांची भेट घेतली.
पंतप्रधानांनी एप्रिल 2022 मध्ये रायसीना चर्चे दरम्यान राष्ट्राध्यक्ष वॉन डेर लेयेन यांच्या दिल्ली येथील फलदायी भेटीचे स्मरण केले. भारत आणि युरोपियन संघटने दरम्यान व्यापार, गुंतवणूक आणि जी आय करारांबाबतच्या वाटाघाटी पुन्हा सुरु झाल्याबद्दल दोन्ही नेत्यांनी समाधान व्यक्त केले.
भारत आणि युरोपियन संघटनेच्या डिजिटल सहकार्य, हवामान कृती, तंत्रज्ञान आणि नवकल्पना यासह विविध क्षेत्रांमधील सहभागाचा त्यांनी यावेळी आढावा घेतला.
दोन्ही नेत्यांनी सध्याच्या जागतिक आणि प्रादेशिक घडामोडींवर देखील विचार विनिमय केला.S.Thakur/R.Agashe/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांनी सेंट्रल व्हिस्टा येथे साप्ताहिक सांस्कृतिक कार्यक्रम आयोजित केल्याबद्दल कलांजली या अनोख्या सांस्कृतिक कार्यक्रमाचे केले कौतुक
संस्कृती मंत्रालयातर्फे आयोजित कलांजली या अनोख्या सांस्कृतिक कार्यक्रमाचे पंतप्रधान नरेंद्र मोदी यांनी कौतुक केले आहे. या अंतर्गत प्रत्येक आठवड्याच्या अखेरीला दिल्लीतील सेंट्रल व्हिस्टा, इंडिया गेट येथे विविध प्रकारचे सांस्कृतिक कार्यक्रम आयोजित केले जातात.
अमृत महोत्सव खात्याचे ट्विट सामायिक करत पंतप्रधानांनी ट्विट केले:
सेंट्रल व्हिस्टा परिसराला भेट देण्याचे आणखी एक कारण... भारताच्या सांस्कृतिक विविधतेचा आणि चैतन्याचा उत्सव.
पंतप्रधान कार्यालय
कोविडमुळे कर्ता सदस्य गमावलेल्या कुटूंबाच्या मदतीसाठी सरकारने जाहीर केल्या आणखी काही उपाययोजना
कर्मचारी राज्य विमा महामंडळ अंतर्गत कोविडमुळे प्राण गमावलेल्यांच्या कुटुंबियांना निवृत्तीवेतन दिले जाईल.
ईडीएलआय योजनेतील विमा लाभ वर्धित करून त्याची व्याप्ती ही वाढवली.
या योजनांमुळे कुटुंबांना होणार्या आर्थिक अडचणी दूर करण्यात मदत होईलः पंतप्रधान
नवी दिल्ली, 29 मे 2021
पीएम केअर्स फॉर चिल्ड्रेन अंतर्गत घोषित केलेल्या उपाययोजनांव्यतिरिक्त - कोविड बाधित मुलांचे सक्षमीकरण, कोविडमुळे कर्ता सदस्य गमावलेल्या कुटुंबांना मदत करण्यासाठी भारत सरकारने आणखी उपाययोजना जाहीर केल्या आहेत. त्याद्वारे ते कोविड मुळे मरण पावलेल्यांच्या कुटुंबांना निवृत्तीवेतन तसेच वाढीव आणि व्यापक विमा भरपाई देतील.
पंतप्रधान म्हणाले की त्यांचे सरकार त्यांच्या कुटुंबियांसोबत एकजुटीने उभे आहे. ते म्हणाले की या योजनांच्या माध्यमातून त्यांना भेडसावणाऱ्या आर्थिक अडचणी कमी करण्यासाठी प्रयत्न सुरू आहेत.
- कर्मचारी राज्य विमा महामंडळ  अंतर्गत कुटुंब निवृत्तीवेतन:
- कुटुंबास सन्मानाचे जीवन जगण्यासाठी आणि चांगले जीवनमान कायम ठेवण्यासाठी, रोजगाराशी संबंधित मृत्यू प्रकरणांसाठी असलेला ईएसआयसी निवृत्तीवेतन योजनेचा लाभ कोविडमुळे मरण पावलेल्यांनाही देण्यात येत आहे. अशा व्यक्तींवर अवलंबून असलेल्या कुटुंबातील सदस्य विद्यमान नियमांनुसार कर्मचाऱ्यांच्या सरासरी दैनंदिन वेतनाच्या 90% इतका निवृत्तीवेतनाचा लाभ मिळण्यास पात्र असतील. हा लाभ 24.03.2020 पासून आणि अशा सर्व प्रकरणांसाठी 24.03.2022 पर्यंत पूर्वलक्षी प्रभावाने लागू असेल.
- कर्मचारी भविष्य निर्वाह निधी संघटना- कर्मचार्यांची 'ठेवी संलग्न विमा योजना' :
- ईडीएलआय योजनेतील विमा लाभात वाढ करून त्याची व्याप्ती ही वाढवली आहे. इतर सर्व लाभार्थ्यांव्यतिरिक्त, हे विशेषत: कोविडमुळे आपला जीव गमावलेल्या कर्मचार्यांच्या कुटूंबास मदत करेल.
- विम्याचा कमाल लाभ 6 लाख रुपयांवरून 7 लाख रुपये करण्यात आला आहे.
- 2.5 लाख रुपयांच्या किमान विमा लाभाची तरतूद पुनर्संचयित केली गेली आहे आणि 15 फेब्रुवारी 2020 पासून पुढील तीन वर्षांसाठी पूर्वलक्षी प्रभावाने लागू असेल.
- कंत्राटी / हंगामी कर्मचाऱ्यांच्या कुटुंबीयांना लाभ देण्यासाठी केवळ एका आस्थापनेमध्ये कायम नोकरीची अट शिथिल केली गेली आहे, ज्याद्वारे मृत्यूपूर्वी 12 महिन्यांत नोकरी बदललेल्या अशा कर्मचार्यांच्या कुटुंबीयांना लाभ देण्यात आला आहे.
श्रम व रोजगार मंत्रालयामार्फत या योजनांची सविस्तर मार्गदर्शक सूचना जारी करण्यात येत आहे.Jaydevi PS/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
सामाजिक न्याय आणि सबलीकरण मंत्रालय
डॉ.बाबासाहेब आंबेडकर यांच्या जयंती निमित्त देशभरातून अभिवादन
भारतरत्न बाबासाहेब डॉ. बी. आर. आंबेडकर यांच्या जयंतीदिनी आज देशभरातून अभिवादन करण्यात येत आहे. राष्ट्रपती द्रौपदी मुर्मू यांनी आज सकाळी संसद भवनातल्या बाबासाहेबांच्या प्रतिमेला पुष्पांजली अर्पण केली.
उपराष्ट्रपती जगदीप धनखड, पंतप्रधान नरेंद्र मोदी आणि लोकसभा अध्यक्ष ओम बिर्ला यांनी देखील भारतीय राज्यघटनेच्या शिल्पकारांना पुष्पांजली अर्पण केली.
केंद्रीय सामाजिक न्याय आणि सक्षमीकरण मंत्री डॉ.वीरेंद्र कुमार आणि इतर केंद्रीय मंत्री, मान्यवर नेते आदींनी देखील अभिवादन केले.
सामाजिक न्याय आणि सक्षमीकरण मंत्रालयाने या कार्यक्रमाचे आयोजन केले होते.
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 19 जानेवारी 2022
आरोग्य मंत्रालयाची कोविड-19 घडामोडींवरील माहिती
गेल्या 24 तासांच्या कालावधीत, कोविड प्रतिबंधक लसीच्या 76 लाखांहून अधिक  मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 158 कोटी 88 लाखांचा  टप्पा ओलांडला आहे.
देशभरात 1,70,80,295 सत्रांच्या आयोजनातून हे उद्दिष्ट साध्य करण्यात आले.
गेल्या 24 तासात 1,88,157 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 3,55,83,039 झाली आहे.
परिणामी, भारतातील रोगमुक्ती दर आता 93.88% झाला आहे.
गेल्या 24 तासात, देशात 2,82,970 नव्या कोविड ग्रस्त रुग्णांची नोंद झाली.
भारतातील कोविड सक्रीय रुग्णसंख्या सध्या 18,31,000 इतकी आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 4.83% आहे.
कोविड संसर्ग तपासणी चाचण्या करण्याच्या क्षमतेचा विस्तार करण्याचे काम देशभरात सुरु आहे. गेल्या 24 तासात देशात एकूण 18,69,642 चाचण्या करण्यात आल्या. देशात आतापर्यंत एकंदर 70 कोटी 74 लाखांहून अधिक  चाचण्या करण्यात आल्या आहेत.
देशभरात कोविड संसर्ग तपासणी चाचण्या करण्याची क्षमता वाढविली जात असतानाच, देशातील साप्ताहिक पॉझिटीव्हिटी दर सध्या 15.53% आणि दैनंदिन पॉझिटीव्हिटी दर 15.13%.इतका आहे.
इतर अपडेट्स :
R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 134
वित्त आयोग
रिझर्व बँक आणि वित्तीय संस्थासमवेत 15 वा वित्त आयोग बैठक घेणार
नवी दिल्ली, 6 मे 2019
15 वा वित्त आयोग, रिझर्व बँक बँका आणि वित्तीय संस्थासमवेत येत्या 8 आणि 9 मे रोजी मुंबईत बैठका घेणार आहेत. आयोगाचे अध्यक्ष एन के सिंग यांच्यासह आयोगाचे सदस्य आणि वरिष्ठ अधिकारी या बैठकांना उपस्थित राहतील.
बृहत वित्तीय स्थिरतेबाबतची परिमाण लक्षात घेऊन 15 व्या वित्त आयोगासाठी बृहत आर्थकि परिमाणांचा आढावा, बँकाच्या पुर्नभांडवलीकरणाची आवश्यकता,
रिझर्व बँकेकडचे अतिरिक्त भांडवल भारत सरकारकडे हस्तांतरित करण्यासंदर्भातल्या विमल जालान अहवालाबाबत संभाव्य चित्र यासह इतर मुद्यांवर या बैठकीत चर्चा अपेक्षित आहे. बँका आणि वित्तीय संस्थांसमवेत होणाऱ्या बैठकीत 15 व्या वित्त आयोगाच्या काळात केंद्र आणि राज्यांकडून घेतल्या जाणाऱ्या कर्जाच्या व्याजावर चर्चा केली जाईल.
स्टेट बँक ऑफ इंडिया, बँक ऑफ बरोडा, बँक ऑफ इंडिया, सेंट्रल बँक ऑफ इंडिया, बँक ऑफ महाराष्ट्र, युनियन बँक, कोटक महिंद्र बँक, आयसीसीआय, एचडीएफसी यांच्यासह इतर बँका या बैठकीला उपस्थित राहतील.
रुपा रेगे नितसुरे, सौगात भट्टाचार्य, अजित रानडे, डॉ. महेंद्र देव, डॉ. अवधूत नाडकर्णी यांच्यासह नामवंत अर्थतज्ञांसमवेत वित्त आयोग बैठक घेऊन तपशीलवार चर्चा करणार आहे.
B.Gokhale/N.Chitale/P.Malandkar
(Visitor Counter : 69
संरक्षण मंत्रालय
भारतीय तटरक्षक दलाचे सीएसआयआर-एनआयओच्या संशोधन जहाजावर यशस्वी बचावकार्य, 36 जणांचे वाचवले प्राण
गोवा, 27 जुलै 2023
भारतीय तटरक्षक दलाने धाडसी बचाव कार्यात असाधारण कार्यक्षमता आणि जलद प्रतिसाद दाखवला, ज्यामुळे 36 जणांचे प्राण वाचले आणि संभाव्य पर्यावरणीय आपत्ती टाळली. सीएसआयआर-राष्ट्रीय समुद्रविज्ञान संस्था  'सिंधु साधना' हे संशोधन जहाज कारवारच्या दिशेने जात असताना संकटात सापडले होते. जहाजाचे इंजिन पूर्णपणे निकामी झाले होते, त्यामुळे ते गतिहीन होते आणि समुद्राच्या प्रवाहावर ते चालत होते. 26 जुलै रोजी दुपारी एक वाजता गोव्यातील तटरक्षक दलाच्या जिल्हा मुख्यालयात यासंबंधीचा संदेश प्राप्त झाला.
'सिंधु साधना' बहुमोल वैज्ञानिक उपकरणांनी सुसज्ज आणि महत्त्वपूर्ण संशोधन माहिती घेऊन जात असल्याने परिस्थिती गंभीर होती. शिवाय, पर्यावरणदृष्ट्या संवेदनशील कारवार किनाऱ्यापासून हे जहाज जवळ असल्याने तेलगळतीचा धोका होण्याची शक्यता होती, ज्यामुळे सागरी पर्यावरणाचीही हानी झाली असती.
संकटाच्या आवाहनाला त्वरित प्रतिसाद देत भारतीय तटरक्षक दलाने आयसीजीएस सुजित आणि आयसीजीएस वराह या दोन अत्याधुनिक जहाजांवर कुशल पथकांसह सर्वोच्च प्राधान्याने बचाव मोहीम सुरू केली. आपत्तीची संभाव्य तीव्रता ओळखून भारतीय तटरक्षक दलाने जहाजाचे रक्षण, सागरी परिसंस्थेचे रक्षण आणि जहाज मध्येच थांबून राहू नये यासाठी तातडीने उपाययोजना सुरू केल्या.
अतिशय प्रतिकूल हवामानात, समुद्रातील लाटा आणि 45 नॉटीकल मैलापर्यंत वारे वाहत असतानाही भारतीय तटरक्षक दलाने संकटात सापडलेल्या सीएसआयआर-एनआयओ जहाजाची बचाव मोहीम हाती घेतली. अशा आव्हानात्मक परिस्थितीत जहाज टोईंग करण्यासाठी प्रचंड कौशल्य आणि दृढ निश्चयाने आयसीजीएस सुजीतने 'सिंधू साधना' जहाजाला यशस्वीरित्या टोईंग केले. दोन्ही जहाजे सध्या गोव्याच्या दिशेने येत आहेत आणि 28 जुलै रोजी सकाळी 10 वाजेच्या सुमारास मुरगाव बंदरावर पोहोचण्याची अपेक्षा आहे. सीएसआयआर-एनआयओ संशोधन जहाजावरील सर्व कर्मचारी सुरक्षित आहेत.PIB Panaji | S.Thakur/D.Rane
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 75
दूरसंचार आणि माहिती तंत्रज्ञान मंत्रालय
5जी तंत्रज्ञान आणि कोविड-19 चा फ़ैलाव यांमध्ये काहीही संबंध नाही
नवी दिल्ली, 10 मे 2021
5-जी तंत्रज्ञानाच्या मोबाईल टॉवर्सच्या चाचण्यांमुळे कोरोना विषाणूची दुसरी लाट येत आहे, असे दावे करून दिशाभूल करणारे अनेक संदेश विविध समाजमाज्यमांतून फिरत असल्याचे दूरसंवाद विभागाच्या लक्षात आले आहे. दूरसंवाद विभागाने जारी केलेल्या एका प्रसिद्धीपत्रकानुसार, हे संदेश खोटे असून, त्यांत अजिबात तथ्य नाही. 5जी तंत्रज्ञान आणि कोविड-19 चा फैलाव यांमध्ये कोणताही संबंध नसल्याचे सर्वसामान्य जनतेच्या माहितीसाठी सांगण्यात येत आहे, असे त्या प्रसिद्धीपत्रकात म्हटले आहे. याविषयी पसरणाऱ्या अफवा आणि खोट्या माहितीमुळे फसगत करून घेऊ नये, असे आवाहन जनतेला करण्यात येत आहे. 5-जी तंत्रज्ञान आणि कोविड-19 साथीचा संबंध जोडणारे दावे पूर्णपणे खोटे असून त्यांना कोणताही वैज्ञानिक आधार नाही. त्याशिवाय, अद्यापि भारतात कोठेही 5-जी नेटवर्कच्या चाचण्या सुरु करण्यात आल्या नसल्याची माहितीही देण्यात येत आहे. अर्थात, 5-जी तंत्रज्ञानाच्या चाचण्या किंवा त्याच्या नेटवर्कमुळे भारतात कोरोनाचा प्रादुर्भाव वाढत असल्याचा दावा बिनबुडाचा आणि असत्य आहे.
आयनीकरण न करणाऱ्या वारंवारतांच्या रेडिओ लहरी, मोबाईलच्या मनोऱ्यांवरून उत्सर्जित होतात. त्यांच्यात अगदी सूक्ष्म विद्युतशक्ती असते आणि मानवासह कोणत्याही सजीवाच्या पेशींवर त्या कोणताही परिणाम करू शकत नाहीत. रेडिओ लहरींच्या संपर्कात येण्याच्या मर्यादांसंबंधीचे नियम दूरसंवाद विभागाने आखून दिले आहेत. या लहरींपासून संरक्षण देण्यासाठी कार्यरत असणाऱ्या आंतरराष्ट्रीय आयोगाने घालून दिलेल्या व जागतिक आरोग्य संघटनेने मान्य केलेल्या सुरक्षा मर्यादांच्या तुलनेत हे नियम दहापटीने अधिक कठोर आहेत.
दूरसंवाद विभागाने याआधी हाती घेतलेले उपक्रम-
दूरसंचार सेवा पुरवठादारांकडून या नियमांचे काटेकोर पालन करून घेण्यासाठी दूरसंवाद विभागाकडे आखीवरेखीव सुरचित प्रणाली आहे. मात्र, एखाद्या मोबाइल टॉवरकडून सुरक्षा मर्यादांपलीकडे रेडिओ लहरी उत्सर्जित होत आहेत अशी कोणत्याही नागरिकाची तक्रार असल्यास, तपासणीची विनंती तरंग संचार संकेतस्थळावर पाठविता येईल. त्यासाठीची लिंक- https://tarangsanchar.gov.in/emfportal
मोबाइलला टॉवरकडून होणाऱ्या लहरींच्या उत्सर्जनामुळे आरोग्यावर होणाऱ्या परिणामांबाबत सर्वसामान्य जनतेच्या मनातील शंका आणि भयाचे निवारण करण्यासाठी दूरसंवाद विभागाने विविध पावले उचलली आहेत. देशव्यापी जनजागृती कार्यक्रम, पत्रकांचे वितरण, विभागाच्या संकेतस्थळावर सविस्तर माहितीचे प्रकाशन, वृत्तपत्रांमध्ये जाहिराती, 'तरंग संचार' संकेतस्थळाचा प्रारंभ इत्यादी उपायांचा यात समावेश आहे. तसेच दूरसंवाद विभागाच्या क्षेत्रीय पथकांमार्फत वेळोवेळी जनजागरण कार्यक्रम केले जातात, जेणेकरून अधिकाधिक लोकांना त्याविषयीची शास्त्रशुद्ध माहिती मिळावी.M.Chopade/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
कारगील विजयाची 20 वर्ष
नवी दिल्ली, 14 जून 2019
ऑपरेशन विजय अर्थात कारगील युद्धात भारताने मिळवलेल्या विजयाला यावर्षी 20 वर्ष होत आहेत. कारगील युद्ध म्हणजे राजकीय, लष्करी आणि मुत्सद्देगिरीची गाथा आहे. कारगील युद्धातला विजय, आपला देश मोठ्या अभिमानाने, गौरवाने साजरा करणार आहे.
धोरणात्मक आणि व्युहात्मक रणनीती हे युद्ध कारगील-सियाचेन भागापुरते मर्यादित ठेवण्याचा संयम बाळगण्याचे राष्ट्रीय धोरण आणि युद्ध हाताळण्यासाठी लष्कराच्या तीनही दलांचा जलदगतीने अचूकपणे केलेला वापर हे या युद्धांचे महत्वाचे पैलू. आपल्या जवानांनी दाखवलेले अतुलनीय शौर्य राष्ट्र सदैव स्मरणात ठेवेल.
आपल्या जवानांच्या शौर्याला सलाम करण्यासाठी, त्यांच्याप्रती आदर व्यक्त करण्यासाठी आणि युवकांसह जनतेच्या मनात राष्ट्रप्रेमाची भावना जागवण्याचा हा दिवस साजरा करण्यामागचा उद्देश आहे.
कारगील विजय दिनानिमित्त 25-27 जुलै दरम्यान द्रास आणि नवी दिल्लीत कार्यक्रम आयोजित करण्यात आला आहे. याशिवाय जुलैच्या पहिल्या आठवड्यापासून देशभरात अनेक ठिकाणी कार्यक्रम होणार आहेत. कारगील विजय दिनानिमित्त लडाखमध्ये ‘एक दौड शहीदों के नाम’ आयोजित करण्यात येणार असून या क्षेत्रातल्या अति दुर्गम भागातले नागरिक, माजी सैनिक यात सहभागी होतील.
B.Gokhale/N.Chitale/P.Kor
(Visitor Counter : 182
पंतप्रधान कार्यालय
केरळमधील अतिवृष्टी आणि भूस्खलनाबद्दल पंतप्रधानांची केरळच्या मुख्यमंत्र्यांशी चर्चा
केरळमध्ये मुसळधार पाऊस आणि भूस्खलनामुळे झालेल्या जीवितहानीबद्दल पंतप्रधानांकडून दुःख व्यक्त
केरळमधील अतिवृष्टी आणि भूस्खलनाच्या घटनांच्या पार्श्वभूमीवर पंतप्रधान नरेंद्र मोदी यांनी केरळचे मुख्यमंत्री पिनाराई विजयन यांच्याशी चर्चा केली. केरळमध्ये अतिवृष्टी आणि भूस्खलनामुळे झालेल्या जीवितहानीबद्दल पंतप्रधानांनी तीव्र दु: ख व्यक्त केले आहे.
"केरळचे मुख्यमंत्री पिनाराई विजयन यांच्याशी संवाद साधला आणि केरळमध्ये अतिवृष्टी आणि भूस्खलनाच्या पार्श्वभूमीवर निर्माण झालेल्या परिस्थितीसंदर्भात चर्चा केली.जखमी आणि बाधितांना मदत करण्यासाठी प्रशासन घटनास्थळांवर कार्यरत आहे. मी प्रत्येकाच्या सुरक्षिततेसाठी आणि कल्याणासाठी प्रार्थना करतो.
केरळमध्ये मुसळधार पाऊस आणि भूस्खलनामुळे काही लोकांनी आपला जीव गमावला हे दुःखद आहे. शोकाकुल कुटुंबीयांप्रती शोकभावना" असे पंतप्रधानांनी ट्विटरवर म्हटले आहे.
पंतप्रधान कार्यालय
पंतप्रधान नरेंद्र मोदी आणि इंग्लंडचे पंतप्रधान बोरिस जॉन्सन यांच्यात दूरध्वनीवरून झालेले संभाषण
नवी दिल्ली, 22 मार्च 2022
पंतप्रधान नरेंद्र मोदी यांनी आज इंग्लंडचे पंतप्रधान बोरिस जॉन्सन यांच्याशी दूरध्वनीवरून बातचीत केली.
युक्रेनमध्ये उद्भवलेल्या परिस्थितीबाबत दोन्ही नेत्यांनी सविस्तर चर्चा केली. या परिस्थितीशी संबंधित देशांनी शत्रुत्व सोडून द्यावे आणि चर्चा तसेच राजकीय मुत्सद्देगिरीचा मार्ग स्वीकारावा या भारताने सतत लावून धरलेल्या मागणीचा पंतप्रधान मोदी यांनी यावेळी पुनरुच्चार केला. आंतरराष्ट्रीय कायद्याविषयी भारताला असलेला आदर आणि सर्व देशांची प्रादेशिक एकात्मता आणि सार्वभौमत्व हाच समकालीन जागतिक व्यवस्थेचा पाया आहे यावर असलेल्या विश्वासाचा त्यांनी ठळकपणे उल्लेख केला.
दोन्ही नेत्यांनी द्विपक्षीय हिताच्या मुद्यांबाबत चर्चा केली आणि व्यापार, तंत्रज्ञान, गुंतवणूक, संरक्षण आणि सुरक्षा तसेच दोन्ही देशांतील जनतेचे परस्पर संबंध यांच्यासह अनेक विषयांबाबत सहकार्य अधिक दृढ करण्यास वाव आहे यावर त्यांच्यात सहमती झाली. द्विपक्षीय मुक्त व्यापार कराराबाबत सध्या सुरु असलेल्या वाटाघाटींना आलेल्या सकारात्मक वेगाबद्दल पंतप्रधान नरेंद्र मोदी यांनी समाधान व्यक्त केले. दोन्ही नेत्यांमध्ये गेल्या वर्षी दूरदृश्य प्रणालीच्या माध्यमातून झालेल्या शिखर परिषदेत स्वीकारण्यात आलेल्या ‘भारत-युके मार्गदर्शक आराखडा 2030’ च्या अंमलबजावणीत होत असलेल्या प्रगतीची देखील त्यांनी प्रशंसा केली.
दोन्ही नेत्यांच्या सोयीची वेळ ठरवून, पंतप्रधान जॉन्सन यांचे शक्य तितक्या लवकर भारतात स्वागत करण्याची इच्छा पंतप्रधान मोदी यांनी यावेळी बोलताना व्यक्त केली.
R.Aghor/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(